Komediant se familielid vermoor         Trevor Noah. Foto: Facebook Cebisile Happiness Khoza het van Msinga na Greytown gereis om gereed te maak vir haar gradeplegtigheid, het die Sunday Times berig. Sy het spoorloos verdwyn en haar verbrande lyk is kort daarna in ŉ suikerrietveld gevind. Sy is verskeie kere met ŉ skerp voorwerp gesteek. Khoza het haar ma se selfoonnommer in die grond begin skryf toe sy dood is, het die koerant berig. Volgens Khoza se kêrel het hy haar by ŉ salon afgelaai en vir haar gewag om te laat weet wanneer sy klaar is. Toe hy nie van haar gehoor het nie, is hy weer na die salon maar dit was reeds gesluit en daar was geen teken van haar nie. Noah is nog nie van die moord in kennis gestel nie, aangesien hy tans oorsee is en glo nog nie bereik kon word nie. Dit is nie eerste keer dat Noah se familie deur tragedie getref is nie. Sy ma is in 2009 drie keer deur haar man geskiet. Volgens die Daily Mail het Noah se ma, Patricia, dikwels deurgeloop onder haar gewese man. Patricia het aan die Daily Mail gesê dat sy in die gesig en rug geskiet is. Nomalizo Noah, Trevor se ouma, het gesê die voorvalle laat haar dink die familie is vervloek. News24